CELEX: 32019D1912
Language: hu
Date: 2019-11-11 00:00:00
Title: A Tanács (EU) 2019/1912 határozata (2019. november 11.) az Eurocontrol kibővített bizottságában az útvonaldíjak költségalapjának megállapítására és az egységdíjak kiszámítására vonatkozó alapelvek, valamint az útvonaldíj-rendszer és a fizetési feltételek tekintetében az Európai Unió által képviselendő álláspontról

15.11.2019   
               
               
                  HU
               
               
                  Az Európai Unió Hivatalos Lapja
               
               
                  L 296/28
               
            
         A TANÁCS (EU) 2019/1912 HATÁROZATA
         (2019. november 11.)
         az Eurocontrol kibővített bizottságában az útvonaldíjak költségalapjának megállapítására és az egységdíjak kiszámítására vonatkozó alapelvek, valamint az útvonaldíj-rendszer és a fizetési feltételek tekintetében az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az útvonalhasználati díjakról szóló többoldalú megállapodás (a továbbiakban: a megállapodás) 1986. január 1-jén lépett hatályba.
                  
               
                     (2)
                  
                  
                     A megállapodás 3. cikkének (2) bekezdése szerint a kibővített bizottság elfogadja a léginavigációs díjak kiszámításához használt költségelemzésre és az ilyen díjak alkalmazási és fizetési feltételeire vonatkozó alapelveket.
                  
               
                     (3)
                  
                  
                     A kibővített bizottság a 2019. június 26–27-i 112. ülése során határozatokat fogadott el az útvonaldíjak költségalapjának meghatározására, valamint az egységdíjak kiszámítására vonatkozó alapelvek javasolt módosításairól, továbbá az útvonaldíj-rendszer és a fizetési feltételek aktualizálásáról (a továbbiakban: a határozatok).
                  
               
                     (4)
                  
                  
                     Helyénvaló meghatározni az Eurocontrol kibővített bizottságában (amely a 2019. november 28-iad hoc ülésén fogja jóváhagyni a módosításokat) az Unió nevében képviselendő álláspontot, mivel a határozatok tárgyát jelentős részben az uniós jogszabályok, nevezetesen az (EU) 2019/317 bizottsági végrehajtási rendelet (1) szabályozzák. Ezért az említett jogi aktusok hatással lehetnek a közös szabályokra vagy megváltoztathatják azok hatályát, és a Szerződés 3. cikke (2) bekezdésének értelmében az Unió kizárólagos külső hatáskörrel rendelkezik.
                  
               
                     (5)
                  
                  
                     A határozatok célja a közlekedésre vonatkozó uniós szabályokkal – különösen az 549/2004/EK európai parlamenti és tanácsi rendelettel (2) és az (EU) 2019/317 végrehajtási rendelettel – való folyamatos összhang biztosítása. Ezért helyénvaló támogatni a határozatok elfogadását.
                  
               
                     (6)
                  
                  
                     Az Unió álláspontját az Unió azon tagállamainak kell képviselniük közösen eljárva, amelyek tagjai az Eurocontrol kibővített bizottságának,
                  
               ELFOGADTA EZT A HATÁROZATOT:
         
            1. cikk
            Az Eurocontrol kibővített bizottságának 2019. november 28-iad hoc ülése előtt vagy alatt zajló írásbeli eljárásban az Unió által képviselendő álláspont a következő:
            
                        a)
                     
                     
                        az Unió támogatja az útvonaldíjak költségalapjának megállapítására vonatkozó aktualizált alapelveket;
                     
                  
                        b)
                     
                     
                        az Unió támogatja az útvonaldíjrendszer és a fizetési feltételek aktualizált alkalmazási feltételeit.
                     
                  
         
            2. cikk
            Az 1. cikkben említett álláspontot az Unió azon tagállamai képviselik közösen eljárva, amelyek tagjai az Eurocontrol kibővített bizottságának.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. november 11-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Bizottság (EU) 2019/317 végrehajtási rendelete (2019. február 11.) az egységes európai égboltra vonatkozó teljesítmény- és díjszámítási rendszer létrehozásáról, valamint a 390/2013/EU és a 391/2013/EU végrehajtási rendelet hatályon kívül helyezéséről (HL L 56., 2019.2.25., 1. o.).
         
            (2)  Az Európai Parlament és a Tanács 549/2004/EK rendelete (2004. március 10.) az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).